टेक्सास ओपन : सानिया पहले दौर में हारीं  
सानिया मिर्जा को डब्ल्यूटीए हार्ड कोर्ट टेक्सास ओपन टूर्नामेंट के पहले दौर में हार का सामना करना पड़ा है।
भारत की शीर्ष वरीयता प्राप्त महिला टेनिस खिलाड़ी सानिया मिर्जा को डब्ल्यूटीए हार्ड कोर्ट टेक्सास ओपन टूर्नामेंट के पहले दौर में हार का सामना करना पड़ा है। कुल 220, 000 डॉलर इनामी राशि वाले इस टूर्नामेंट के महिलाओं की एकल स्पर्धा के पहले दौर में सानिया को टूर्नामेंट की पांचवीं वरीयता प्राप्त जर्मनी की सबिने लिसिकी ने 6-3, 6-0 से शिकस्त दी।  उल्लेखनीय है कि हाल में सानिया सिनसिनाटी में सम्पन्न हुए वेस्टर्न एंड साउदर्न टूर्नामेंट के मुख्य दौर में जगह बनाने से चूक गई थीं। सानिया को क्वालीफाइंग के अंतिम दौर में अमेरिका की एलेक्सा ग्लाच के हाथों सीधे सेटों 6-2, 6-4 में पराजित होना पड़ा था। सानिया इस टूर्नामेंट में लगातार दूसरे वर्ष जगह बनाने में असफल रहीं।